text: Oddastríðið lat seg meira upp aftur við 1-1 úrslitinum í kvøld. B68 er eitt stig longur burtur frá niðurflytingarstrikuni eftir heldur dramatiska dystin í kvøld.
text: #000002
text: KÍ trýsti veruliga í 2. hálvleiki, har mál hjá Mads Boe Mikkelsen var kolldømt, og bólturin rakti yvirleggjaran tvær ferðir eftir stútarar. B68 gjørdi tó bart (Savnsmynd: Sverri Egholm)
text: #000003
text: KÍ hevur eina nakað samankroysta dystarskrá fram til landsliðssteðgin í oktober við dysti umleið triðja hvønn dag. At hava evropeiskan dyst og Betrideildardyst í somu viku hevur higartil ikki eydnast so væl hjá oddaliðnum, og fyri triðju ferð í fimm dystum í landskappingini eftir summarsteðgin fór KÍ av vøllinum uttan at vinna.Liðið hjá Magna Hoseth fekk annars fult stigatal í fyrru hálvu, og tað og sigrarnar á HB og EB/Streymi gera, at KÍ framvegis hevur nakað av luft. Eftir javnleikin í kvøld hevur KÍ fýra stig niður til B36 og níggju stig niður til HB. B36 hevur spælt ein dyst fleiri. HB møtir Víkingi í morgin, og sunnudagin er grannauppgerð í Gundadali. KÍ skal spæla við Stóra sunnudagin - undir 70 tímar eftir Conference League-dystin í Slovakia. Hesir næstu dagarnir vera tí ógvuliga týdningarmiklir.Sí eisini: KÍ skal nú av álvara snáva í endaspurtinumKÍ roynir at renna undan havnarfeløgunum. B36 stendur framvegis við einum fínum møguleika (Mynd: Sverri Egholm)B68 spældi viðTalan var um ein lívligan dyst við Djúpumýrar í kvøld. B68 legði seg sanniliga ikki bert aftur at verja og hótti nakrar ferðir tíðliga í dystinum. Einaferð var Børge Petersen noyddur at hála Jørgen Nielsen niður beint uttanfyri KÍ-brotsteigin. Verjuspælarin fekk gult kort - tað kundi kanska verið reytt.Magne Hoseth hevði gjørt seks broytingar í byrjanaruppstillingini, í mun til dystin í Gundadali. Sivert Gussiås var nýggjur maður í álopinum, og miðskeiðis í 1. hálvleiki varð norðmaðurin sparkaður í B68-brotsteignum. Brotssparkið tók Árni Frederiksberg sær av, og hann var ógvuliga tryggur. Árni byrjaði annars á bonkinum men hevði stutt frammanundan avloyst Latif Ahmed, ið fekk eitt slag í høvdið.Patrick Da Silva hevði eisini havt stóran møguleika, men B68 svaraði aftur. Stutt fyri steðgin fekk Boubacar Dabo bóltin stutt uttanfyri KÍ-brotsteigin. Eyðsýndi og kviki senegalbúgvin fór framvið Jákupi Andreasen og smekkaði til við vinstra beininum. Markus Petterson í KÍ-málinum sá bóltin seint og fekk bert líka hondina á. 1-1 í Klaksvík.
text: #000004
text: Boubacar Dabo gjørdi bart við langskoti stutt fyri steðgin. B68'arin tók sakina í egnar hendur, og liðið hjá Jákupi á Borg fekk eitt stig (Savnsmynd: Sverri Egholm) Talan var um flotta atgerð hjá Dabo, ið eisini stóð fyri góðum kontraálopi í 2. hálvleiki. Tað endaði tó við, at Jørgen ikki kom til skot í brotsteignum, har Børge var fyri. Annars noyddist B68 at hugsavna seg meira um at verja eftir steðgin. Tað tyktiskt sum oddaliðið koyrdi í hægri gervi og fleiri ferðir var nær við. Páll Andrasson Klettskarð kom á vøllin, og áleyparin hevði stútara á yvirleggjaran. Tað hevði Luc Kassi eisini. Fleiri spentar støður vóru í B68-brotsteignum eftir serliga innlegg, men har var serliga Áki Johannesen í miðverjini stinnur. KÍ fekk eisini mál kolldømt vegna rangsstøðu tíggju minuttir eftir steðgin, tá hjálpardómarin metti, at Mads Boe Mikkelsen var innanfyri og órógvaði útsýnið hjá málverjanum.
text: #000005
text: Í yvirtíðini hevði B68, sum tá spældi við tíggju monnum eftir seinna gula kortið hjá Ragnari Samuelsen stutt frammanundan, langskotssroynd. Liðið hjá Jákupi á Borg stríddist væl og kann brúka stigið til okkurt í botnstríðnum.22. umfar í Betrideildini hjá monnumÍ dag, mánadagin 18. septemberKÍ - B68 1-1 (1-1)22' Árni Frederiksberg, br. (Sivert Gussiås) 1-042' Boubacar Sidik Dabo 1-1Reytt kort: Ragnar Samuelsen (89')Sí byrjanaruppstillin, hagtøl og dystargongd á dystir.foStøðan eftir 22. umfør: 1. KÍ 56 stig *2. B36 52 stig3. HB 47 stig *4. Víkingur 42 stig *5. 07 Vestur 34 stig6. EB/Streymur 20 stig *7. B68 19 stig8. TB 16 stig9. AB 13 stig10 ÍF 12 stig* Ein dyst færriÍ morgin, týsdagin 19. september18.00: HB - VíkingurÍ gjár, sunnudagin 17. september AB - TB 3-0 (2-0)3' Filip í Liða 1-08' Filip í Liða 2-058' Marius Kryger Lindh 3-0EB/Streymur - B36 0-3 (0-2)4' Valerijs Sabala 0-116' Jann Julin Benjaminsen 0-2 85' Hannes Agnarsson 0-3Sí eisini: AB er á rættari kós afturLeygardagin 16. septemberÍF - 07 Vestur 0-3 (0-2)24' Daniel Obbekjær, br. 0-131' Ási Dam 0-290 (+4)' Albert Theis Nielsen 0-3Reytt kort: Ruben Møller Nielsen (85')
text: #000006
text: Kvinnurnar komnar uppá pláss í Kýpros
text: #000009
text: Brandur skoraði sítt fyrsta mál fyri Fredrikstad
text: #000013